ส่อง BCH งบฯไตรมาส 4/60 ยังเติบโตดีแนะซื้อเป้า 18.60 บ.
ส่อง BCH งบฯไตรมาส 4/60 ยังเติบโตดีแนะซื้อเป้า 18.60 บ.
1 ธ.ค. 2560

บล.เอเซีย พลัส ระบุในบทวิเคราะห์วันนี้(1ธ.ค.) ว่า หุ้นโรงพยาบาลบริษัท บางกอก เชน ฮอสปิทอล จำกัด (มหาชน) หรือ  BCH ([email protected]) ซึ่งจากการไป Company visit   มีประเด็นบวกที่สำคัญคือ  โรงพยาบาลอินเตอร์ หรือ WMC  ได้พลิกมาเป็นกำไรครั้งแรกในเดือนพ.ย.นับจากเปิดให้บริการมาหลายปี
ล่าสุดงวดไตรมาส 3/60  WMC ยังขาดทุนเล็กน้อยราว  23 ล้านบาท และ  EBIDA ติดลบเพียง 18 ล้านบาท   เพราะมีกลุ่มลูกค้าเป็นนักท่องเที่ยวชาวจีน มาใช้บริการตรวจสุชภาพและเป็นศูนย์ดูแลสุขภาพ (Anti Aging) เพิ่มมากขึ้น  ทำให้งวดไตรมาส4/60 WMC น่าจะพลิกมากำไร
นอกจากนี้ยังมีโอกาสบันทึกรายได้จากประกันสังคมเพิ่มเติมในงวดไตรมาส 4/60 และไตรมาส 2/61 เพราะที่ผ่านมาบันทึกต่ำกว่าสิ่งที่ควรจะได้รับรู้   ทำให้ประเมินว่าผลประกอบการงวดไตรมาส 4/60 ยังคงเติบโตจากงวดไตรมาส 4/59  แม้จะอ่อนตัวลงจากงวดไตรมาส 3/60 ก็ตาม  และทำให้ผลประกอบการโดยรวมปี 2560-2561 มีแนวโน้มดีกว่าที่ประมาณการเดิม แต่ยังคงประเมินกำไรสุทธิปีนี้ที่ 865 ล้านบาท และ กำไรต่อหุ้น 0.35 บาท และในปี 2561  เป็น 979 ล้านบาท และหุ้นละ 0.39 บาท  พร้อมคง Fair value ไว้ที่ 18.6 บาท